εδοξεν αλαιευσιν αγνοθεος εκφαντιδου ειπεν επειδη πολυστρ[ατος] ιερευς γενομενος του απολλωνος του ζωστηρος καλως και ε[υ]σεβως και αξιως του θεου εξαγει την ιερεωσυνην και [λι]αν φιλοτιμ[ω]ς [επ]εσκευακεν το ιερον και τα αγαλματα κεκοσμηκεν μετα των αιρεθεντων εκ των δημοτων επεμεληθη δε και της θυσιας των ζωστηριων κατα τα πατρια και λογους της επιμελειας εδωκεν τοις δημοταις υπερ τουτων ουν απαντων επαινεσαι τον ιερεα του απολλωνος πολυστρατον χαρμαντιδου αλαιεα και στεφανωσαι δαφνης στεφανω ευσεβειας ενεκα και δικαιοσυνης επαινεσαι δε και τους αιρεθεντας μετ αυτου εις την επιμελειαν του ιερου και στεφανωσαι εκαστον αυτων δαφνης στεφανω θεοδοτον θεοδοτου αλαιεα λισχεαν φιληριφου αλαιεα παντακλεα σωκρατου αλαιεα αγνιαν μελησιου αλαιεα αναγραψαι δε τοδε το ψηφισμα και στησαι εις το ιερον του απολλωνος ο τι δ αν αναλωμα γενηται τον ταμιαν δουναι και λογισασθαι τοις δη[μοταις]. αλαιεις πολυστρατον. αλαιεις τους αιρεθεντας.
Att. — Cape Zoster — end 4th c. BC
 end 4th c. BC